டெங்கு காய்ச்சலைத் தடுக்கும் தடுப்பூசிகள் தற்போது நம் நாட்டில் இல்லை. ஆனால், டெங்கு பாதிப்பு அதிகமாக உள்ள மெக்சிகோ, பிரேசில், கோஸ்டாரிகா உட்பட 11 நாடுகளில், Sanofi-யின் ‘Dengvaxia’ தற்போது பயன்படுத்தப்பட்டு வருகிறது என்றாலும், இன்னும் இவை ஆரம்ப நிலையில் மட்டுமே உள்ளன. நம் நாட்டில் தடுப்பூசி இல்லாததால், நோயைக் கட்டுக்குள் வைக்க நோய் பரப்பும் கொசுக்களைக் கட்டுக்குள் வைத்திருக்கும் வழிமுறைகளைக் கடைப்பிடிக்க அழைக்கிறது இந்திய நோய்க் கட்டுப்பாடு வாரியம். அதற்குமுன் நாம் ஏடிஸ் கொசுக்களின் குணாதியசங்களைக் தெரிந்துகொண்டால், அவை அதை முற்றிலுமாக ஒழிக்க உதவும்.